ચાલો, ઘડીભર માની લઈએ કે મોટી રકમનો ચઢાવો બોલીને કોઈ પુણ્ય કાર્ય કરવું એ સારી બાબત છે; પરંતુ એથી વધુ સારી અને ઉત્કૃષ્ટ વાત તો એ છે કે પોતે ચઢાવો બોલીને એનો લાભ બીજી વ્યક્તિને ગિફ્ટ કરી દેવો! એટલે કે ચઢાવો બોલનાર વ્યક્તિ પોતે ધાર્મિક ક્રિયા ન કરે અને બીજી યોગ્ય વ્યક્તિને તેનો લાભ લેવા દે! આમ કરવાથી ધર્મસ્થાનોને ધનની આવક પણ થતી રહેશે અને ગરીબ છતાં જેન્યુઇન ધાર્મિક વ્યક્તિતને ધર્મક્રિયા કે અનુષ્ઠાન કરવાનો લાભ પણ મળતો રહેશે.